S-2037/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 3. maí 2022, á hendur L-x-x Ó-kk-þgf E-kk-þgf, kt. [...], [...], [...], 1. Fyrir umferðarlagabrot, með því að hafa, aðfaranótt fimmtudagsins 8. apríl 2021 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist 355 ng/ml af amfetamíni og 41 ng/ml af alprazólam) austur Breiðholtsbraut í Reykjavík og gegn rauðu umferðarljósi á gatnamótum inn Suðurfell, uns lögregla stöðvaði aksturinn á bifreiðastæði við síðarnefnda götu.

Teljast brot þessi varða við 1. mgr. 7. gr., 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

2. Fyrir umferðarlagabrot, með því að hafa, aðfaranótt sunnudagsins 16. maí 2021, ekið bifreiðinni [...] sviptur ökurétti um Hringbraut í Reykjavík, uns lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019. bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist 265 ng/ml af amfetamíni, 145 ng/ml af kókaíni, 550 ng/ml af díazepam og 450 ng/ml af nordíazepam) norður Reykjanesbraut í Garðabæ sem leið lá uns lögregla stöðvaði aksturinn á Arnarnesvegi við Hlíðarsmára.

Teljast brot þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Fyrir umferðarlagabrot, með því að hafa, aðfaranótt mánudagsins 13. desember 2021, ekið bifreiðinni [...] sviptur ökurétti um Austurberg í Reykjavík, uns lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 28. apríl 2022, var ákærða gert að greiða sekt með viðurlagaákvörðun 28. maí 2014 meðal annars fyrir akstur undir áhrifum ávana- og fíkniefna. Þá var ákærða gert að greiða sektir með tveimur lögreglustjórasáttum 7. febrúar 2015 meðal annars fyrir akstur sviptur ökurétti og akstur undir áhrifum ávana- og fíkniefna. Þann 15. júní 2018 var ákærða gert að sæta fangelsi í 12 mánuði, þar af voru 9 mánuðir skilorðsbundnir til tveggja ára, með dómi Landsréttar meðal annars fyrir akstur sviptur ökurétti og akstur undir áhrifum ávana- og fíkniefna. Þá var ákærða gert að sæta fangelsi í 20 mánuði með dómi Héraðsdóms Reykjavíkur 14. desember 2018 meðal annars fyrir akstur sviptur ökurétti og akstur undir áhrifum ávana- og fíkniefna, en þar voru undirliggjandi brot framin fyrir uppkvaðningu dóms Landsréttar og fól því í sér hegningarauka. Loks var ákærða gert að sæta fangelsi í 12 mánuði með dómi Héraðsdóms Reykjavíkur 18. júní 2021 fyrir akstur sviptur ökurétti. Að öðru leyti kemur sakarferill ákærða ekki til skoðunar við ákvörðun refsingar nú.

Brot ákærða samkvæmt ákæruliðum nr. 1 og 2 voru framin áður en framangreindur dómur frá 18. júní 2021 var kveðinn upp og verður ákærða því dæmdur hegningarauki nú, sbr. 78. gr. almennra hegningarlaga nr. 19/1940.

V egna ákæruliða nr. 3 og 4 verður því miðað við það að ákærða sé nú þriðja sinni gerð refsing fyrir akstur undir áhrifum ávana- og fíkniefna og fjórða sinni fyrir akstur sviptur ökurétti, allt innan ítrekunartíma í skilningi 71. gr. almennra hegningarlaga nr. 19/1940. Við ákvörðun refsingar er einnig litið til þess aðákærði hefur greiðlega játað sök fyrir dómi og hefur snúið lífi sínu til betri vegar og verður það metið honum til refsimildunar, sbr. 5. og 8. tölul. 1. mgr. 70. gr. almennra hegningarlaga nr. 19/1940.

Með hliðsjón af sakarefni þessa máls, þess að ákærði hefur greiðlega játað sök fyrir dómi, dómvenju og ákvæða 77. og 78. gr. almennra hegningarlaga nr. 19/1940 þykir refsing ákærða hæfilega ákveðin 6 mánaðafangelsi.

Með vísan til lagaákvæða í ákæru er áréttuð ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 95.000 krónur, að meðtöldum virðisaukaskatti, og 365.291 krónur í annan sakarkostnað.

Af hálfu ákæruvaldsins flutti málið J-kk-nf K-kk-nf saksóknar fulltrúi.

S-kk-nf G-kk-nf, aðstoðarmaður dómara, kveður upp dóminn.

DÓMSORÐ:

Ákærði, L-x-x Ó-kk-nf E-kk-nf, sæti fangelsi í 6 mánuði.

Á réttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 95.000 krónur, að meðtöldum virðisaukaskatti, og 365.291 krónur í annan sakarkostnað.

S-kk-nf G-kk-nf